Osnovna škola Pakoštane

Bana Josipa Jelačića 1

23211 Pakoštane

KLASA: 602-02/19-01/18

URBROJ: 2198-1-31-01-19-1

Pakoštane, rujan 2019.

**Izvješće o realizaciji godišnjeg plana i programa rada u školskoj godini 2018./2019.**

Školsku godinu 2018./2019. pohađalo je 379 učenika.

**Kraj školske godine 2018./2019.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razred | Broj učenika | Ž | 5 | 4 | 3 | 2 | n. | Opravdani sati | Neopravdani sati |
| I. a | 24 | 7 | 18 | 6 | 0 | 0 | 0 | 1410 | 0 |
| I. Drage | 9 | 4 | 9 | 0 | 0 | 0 | 0 | 273 | 0 |
| I. Vrana | 10 | 5 | 6 | 4 | 0 | 0 | 0 | 663 | 0 |
| I. Vrgada | 2 | 0 | 2 | 0 | 0 | 0 | 0 | 99 | 0 |
| Ukupno I. razredi | 45 | 16 | 35 | 10 | 0 | 0 | 0 | 2445 | 0 |
| II. a | 21 | 12 | 10 | 10 | 1 | 0 | 0 | 1143 | 0 |
| II. Drage | 8 | 4 | 5 | 3 | 0 | 0 | 0 | 303 | 0 |
| II. Vrana | 19 | 8 | 6 | 12 | 1 | 0 | 0 | 707 | 0 |
| Ukupno II. razredi | 48 | 24 | 21 | 25 | 2 | 0 | 0 | 2153 | 0 |
| III. a | 15 | 9 | 11 | 2 | 2 | 0 | 0 | 717 | 0 |
| III. b | 15 | 7 | 8 | 7 | 0 | 0 | 0 | 430 | 0 |
| III. Drage | 11 | 2 | 9 | 2 | 0 | 0 | 0 | 558 | 0 |
| III. Vrana | 12 | 4 | 5 | 7 | 0 | 0 | 0 | 564 | 0 |
| Ukupno III. razredi | 53 | 22 | 33 | 18 | 2 | 0 | 0 | 2269 | 0 |
| IV. a | 13 | 5 | 12 | 1 | 0 | 0 | 0 | 628 | 0 |
| IV. b | 14 | 7 | 6 | 8 | 0 | 0 | 0 | 727 | 6 |
| IV. Drage | 13 | 4 | 8 | 5 | 0 | 0 | 0 | 620 | 1 |
| IV. Vrana | 16 | 6 | 10 | 6 | 0 | 0 | 0 | 781 | 0 |
| Ukupno IV. razredi | 56 | 22 | 36 | 20 | 0 | 0 | 0 | 2756 | 7 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| V. a | 23 | 10 | 6 | 12 | 5 | 0 | 0 | 1785 | 2 |
| V. b | 24 | 10 | 5 | 17 | 2 | 0 | 0 | 1788 | 4 |
| V. Vrgada | 1 | 1 | 0 | 1 | 0 | 0 | 0 | 0 | 0 |
| Ukupno V. razredi | 48 | 21 | 11 | 30 | 7 | 0 | 0 | 3573 | 6 |
| VI. a | 16 | 9 | 4 | 11 | 1 | 0 | 0 | 987 | 7 |
| VI. b | 14 | 5 | 2 | 10 | 2 | 0 | 0 | 1306 | 0 |
| Ukupno VI. razredi | 30 | 14 | 6 | 21 | 3 | 0 | 0 | 2293 | 7 |
| VII. a | 27 | 12 | 6 | 10 | 11 | 0 | 0 | 2209 | 22 |
| VII. b | 27 | 11 | 3 | 10 | 14 | 0 | 0 | 2213 | 49 |
| Ukupno VII. razredi | 54 | 23 | 9 | 20 | 25 | 0 | 0 | 4422 | 71 |
| VIII. a | 23 | 13 | 7 | 12 | 3 | 1 | 0 | 2253 | 10 |
| VIII. b | 22 | 10 | 9 | 10 | 2 | 1 | 0 | 1633 | 8 |
| Ukupno VIII. razredi | 45 | 23 | 16 | 22 | 5 | 2 | 0 | 3886 | 18 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ukupno | 379 | 165 | 167 | 166 | 44 | 2 | 0 | 23797 | 109 |

1. **OPĆI USPJEH I IZOSTANCI UČENIKA**
   1. Opći uspjeh

Tristo sedamdeset devet (379) učenika uspješno je završilo školsku godinu 2018./2019., i to: 167 odličnim, 166 vrlo dobrim, 44 dobrim i 2 dovoljnim uspjehom. Dvadeset i četiri učenika upućeno je na dopunski rad, od toga troje učenika nije zadovoljilo te je upućeno na popravni ispit. Na popravnom ispitu svi su zadovoljili.

* 1. Izostanci

Tijekom godine ukupno je 23 900 izostanaka, od toga 109 neopravdanih i 23 791 opravdanih sati.

1. **NASTAVA**
   1. Realizacija redovne, izborne, dodatne i dopunske nastave

Većih odstupanja u realizaciji redovne, izborne, dodatne i dopunske nastave nije bilo. Zahvaljujući dodatnom radu učenika i učitelja naši su učenici uspješno sudjelovali na županijskim smotrama i natjecanjima znanja iz hrvatskog, engleskog i njemačkog jezika, matematike, biologije, kemije, fizike, geografije, povijesti, LiDraNu, i rukometu. Učenici njemačkog jezika uključili su se u 16. Festival znanosti.

Učenik 4. razreda osvojio je 1. mjesto iz matematike, učenica 8. razreda 2. mjesto iz kemije te učenik 8. razreda 3. mjesto iz njemačkog na županijskoj razini.

* 1. Učiteljski kadar, stručno usavršavanje

Ove smo godine imali nestručnu zamjenu iz matematike i fizike u matičnoj školi te iz hrvatskog jezika, likovne kulture, glazbene kulture, matematike, povijesti i TZK u PŠ „Dr. Blaž Jurišić, Vrgada.

Svi su se učitelji stručno usavršavali na seminarima u organizaciji AZZO-a i MZO-a. U 2. polugodištu imali smo 1 učitelja - pripravnika.

U školskoj godini 2018./2019. u Osnovnoj školi Pakoštane nastavu pohađa 12 učenika s posebnim obrazovnim potrebama. Troje učenika imaju osigurane pomoćnike u nastavi u sklopu provedbe projekta „Inkluzija – korak bliže društvu bez prepreka“.

1. **IZVANNASTAVNE, IZVANŠKOLSKE I OSTALE AKTIVNOSTI TE PROJEKTI**

U protekloj školskoj godini učenici su bili uključeni u sljedeće izvannastavne aktivnosti: dramsku, literarnu, novinarsku, likovne, dramsko-recitatorsku, ekološku, dramsko-ritmičku skupinu, zbor, kreativne radionice, njemački i talijanski jezik, mlade tehničare i Male glagoljaše. Nogometna i rukometna sportska skupina zajedno su djelovale kroz rad ŠSK „Galeb“.

Različitim aktivnostima (školske priredbe, posjete, predavanja, uređenje panoa, plakatiranje i sl.) obilježeni su svi značajniji datumi tijekom školske godine, a posebno: Dani zahvalnosti za plodove zemlje, Dan kravate, Mjesec hrvatske knjige, Međunarodni dan volontera, blagdan svete Lucije, Božićna priredba, Večer matematike, Školski medni dan, 26 godina VRO „Maslenica 93“ izložbom „Fotografije i dokumenti 112. brigade HV-a“ i satom povijesti na temu Domovinskog rata, Svjetski dan močvarnih staništa, Nacionalni dan prevencije vršnjačkog nasilja uz program „Za nasilje nema opravdanja“. Zatim Dan sigurnijeg interneta, Valentinovo, Karneval, projektni dan posvećen sportskim aktivnostima i Dan škole.

Posebno je, paljenjem svijeća u predvorju škole obilježen Dan sjećanja na Vukovar i Škabrnju, kao i odlaskom učenika osmih razreda u Vukovar u travnju 2019.

Berba maslina odvijala se kao i svake godine uz sudjelovanje na 2. Festivalu mladih maslinovih ulja u Vrani. Ubrano je 406 kg i dobiveno 60 L ulja, cca 15%.

Učenici su sudjelovali i na smotri tradicijske baštine osnovnih i srednjih škola Zadarske županije.

Provedene su humanitarne akcije: „Vukovaru ZaDar“, redovna akcija Crvenog križa „Solidarnost na djelu“ 2018. - prikupljanje novčanih sredstava za obitelj u potrebi i Caritasova akcija prikupljanja slatkiša „Slatki korizmeni kutak“.

Početkom školske godine uspješno je realizirana edukacija djece u području zaštite i spašavanja uz pokazno – terensku vježbu „Požar u školi“ kao i međuškolsko natjecanje drugaša naše škole u Igrama bioraznolikosti u organizaciji Parka prirode Vransko jezero u svibnju.

I ove se godine odvijala suradnja s kulturnim ustanovama koje se bave organiziranim radom s djecom i mladima (Gradska knjižnica Zadar, Narodni muzej Zadar, Muzej grada Biograda) vezano za redovne godišnje posjete učenika tim ustanovama, obilazak, radionice i likovnu koloniju.

Provodili su se sljedeći projekti: Školski preventivni program, Zdravstveni odgoj, Građanski odgoj i obrazovanje, projekt Shema školskog voća te „Inkluzija – korak bliže društvu bez prepreka“.

Naši učenici su protekle školske godine bili uključeni u mnogobrojne izvanškolske aktivnosti: KUD Pakoštane, NK Pakoštane, Glazbena škola Biograd na Moru, Košarkaški klub Pakoštane, KUD Vrana, KUD Sveti Ante u Dragama te ostala društva, klubove i udruge.

Planirani izleti, ekskurzije, izvanučionička nastava uspješno su realizirani prema utvrđenom Godišnjem planu i programu škole.

1. **UVJETI RADA**

U matičnoj školi, opremili smo informatičku učionicu novim računalima i interaktivnim ekranom. Postavili smo vrata na istočnoj strani dvorišta.

U PŠ Drage smo preuredili učionice za rad u jednoj smjeni za sljedeću školsku godinu.

U PŠ Vrana smo preuredili učionice za rad u jednoj smjeni, te smo uredili prilaz školi i postavili dvorišna vrata.

Ravnatelj:

Andrija Vanjak, mag. prim. educ.